ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660028736

ขอเสนอความคิดเห็นเกี่ยวกับการยกเลิกนโยบายการอัปโหลดภาพถ่าย กรณีการสมัครสอบคัดเลือกบุคคลเข้ามาทำงานให้หน่วยงานราชการของทุกหน่วยงาน เนื่องจากปัจจุบันการสมัครสอบของหน่วยงานราชการต่างๆ ไม่ว่าจะเป็นการสอบเพื่อวัดความรู้ความสามารถทั่วไป ประจำปี 2566 ของสำนักงานคณะกรรมการข้าราชการพลเรือน (กพ.) ภาค ก. ภาค ข. ภาค ค. และการสมัครสอบของหน่วยงานต่างๆ กระทรวงอีก 19 กระทรวง เพราะในการอัปโหลดภาพถ่ายแต่ละครั้งนั้นมีขั้นตอนที่ยุ่งยาก และซับซ้อน อีกทั้งยังมีการกำหนดขนาดของภาพถ่ายที่ต้องอัปโหลด ยิ่งทำให้เกิดความยุ่งยากมากยิ่งขึ้น จึงเห็นว่าหน่วยงานราชการต่างๆควรมีการยกเลิกนโยบายการอัปโหลดภาพถ่าย ในกรณีดังกล่าว เพื่อเป็นการอำนวยความสะดวกให้แก่ผู้สมัครสอบต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata